stanford-oval/wikipedia huggingface dataset:
Teerenpeli
Palkinnot

Teerenpelin Laiskajaakko palkittiin 1. sijalla Suomen Paras Olut 2011 -kilpailussa, sarjassa ”Tumma lager enintään 4,7 %, pakatut oluet”. Teerenpeli voitti myös kaksi 2. sijaa eri sarjoissa.
Teerenpeli Panimo & Tislaamo on palkittu vuosina 2020 ja 2024 maailman parhaana viskintuottajana saaden arvostetun Whisky Producer of the Year -palkinnon kansainvälisessä International Wine & Spirit Competition (IWSC) -kutsuvieraskilpailussa .
Vuoden 2024 IWSC-kilpailussa Teerenpeli KULO palkittiin kultamitalilla pistein 98/100, Teerenpeli Aged 15 Years kultamitalilla pistein 98/100, Teerenpeli PALO hopeamitalilla pistein 93/100 sekä Teerenpeli LÄNKI hopeamitalilla pistein 92/100.
Vuoden 2020 IWSC -kilpailussa Teerenpeli KULO palkittiin Gold Outstanding -palkinnolla pistein 98/100 ja Teerenpeli SAVU kultamitalilla pistein 95/100.
Aiheesta muualla

Teerenpelin verkkosivut
Teerenpeli Distillery verkkosivut
Suomen panimot
| --- | --- |
Suuret panimot:  Hartwall  Olvi  Sinebrychoff 
Pienpanimot:  Hailuodon Panimo  Hollolan Hirvi  Fiskarsin Panimo  Laitilan Wirvoitusjuomatehdas  Lammin Sahti  Mallaskoski  Malmgårdin Panimo  Nokian Panimo  Panimoravintola Beer Hunter's  Panimoravintola Bruuveri  Panimoravintola Koulu  Koskipanimo (Panimoravintola Plevna)  Panimoyhtiö Hiisi  Panimoyhtiö X  Perhon Panimo  Saimaan Juomatehdas  Sonnisaari Panimo  Stadin Panimo  Stallhagen  Suomenlinnan Panimo  Teerenpeli  Vakka-Suomen Panimo 
Katso myös:  Pienpanimo  Panimo 
Teerenpeli Lahdessa
Fiat Tipo (2015)

| Fiat Tipo |
| --- | --- |

Valmistustiedot
Valmistusmaa:   Turkki
Valmistaja:  Fiat
Konserni:  Fiat Chrysler Automobiles
Valmistusvuodet:  2015–
Muut nimet:  Dodge Neon Fiat Egea
Korimalli:  4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Fiat Bravo Fiat Linea
Teknisesti samankaltaisia:  Fiat 500L Fiat 500X Fiat Toro Jeep Commander Jeep Compass (MP) Jeep Renegade
Tekniset tiedot
Pohjalevy:  GM Fiat Small Wide LWB
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti 6-vaihteinen kaksoiskytkin
Fiat Tipo on Fiatin vuodesta 2015 lähtien valmistama keskiluokan automalli, joka korvasi Fiat Linean ja Bravon. Se perustuu samalle pohjalevylle kuin Fiat 500L- ja Jeep Renegade -mallit. Korimallit ovat neliovinen sedan, viisiovinen hatchback ja farmari. Suomeen ei kuitenkaan tuoda lainkaan sedan-korista Tipoa. Valmistusmaassaan Turkissa auto tunnetaan nimellä Fiat Egea, joka juontaa juurensa mallin kehitysvaiheessa käytettyyn työnimeen Aegea. Meksikossa mallia myydään Dodge Neon -nimisenä.
Vuoden 2016 Euro NCAP -kolaritestistä Tipo sai tulokseksi neljä tähteä viidestä.
Sedan-korinen Fiat Tipo.
Bensiinimoottorivalikoiman muodostivat aluksi 1,4- (95/120 hv) ja 1,6-litraiset (110 hv) moottorit. Näistä suurempi on aina varustettu automaattivaihteistolla. Dieselmoottoriksi on saatavissa 1,3- (95 hv) tai 1,6-litrainen (120 hv).
Syksyllä 2020 tehdyn uudistuksen suurimmat muutokset kohdistuivat keulan ilmeeseen. Puskuri ja etusäleikkö ovat uudet, ja aiempi pyöreä logo korvattiin Fiat-tekstillä. Sisällä on uusi ohjauspyörä ja mittariston yhteyteen tuli seitsemäntuumainen monitoiminäyttö. Uutena malliversiona esiteltiin Tipo Cross, joka on hatchbackin maastokelpoisempi versio seitsemän senttimetriä korkeammalla maavaralla ja koria suojaavilla muoviosilla.
Farmarikorinen Fiat Tipo.
Dodge Neon
Facelift-mallin Fiat Tipo.
Fiat Tipo Cross
Aiheesta muualla

Kuvia tai muita tiedostoja aiheesta Fiat Tipo (2015) Wikimedia Commonsissa
Fiatin automallit
Škoda Rapid (2012)

| Škoda Rapid |
| --- | --- |

Valmistustiedot
Valmistusmaa:   Kiina  Tšekki  Venäjä
Valmistaja:  Škoda Auto
Konserni:  Volkswagen Group
Valmistusvuodet:  2012–
Muut nimet:  Volkswagen Polo
Korimalli:  5-ovinen hatchback
Luokka:  C-segmentti
Edeltäjä:  Škoda Octavia (Typ 1Z)
Seuraaja:  Škoda Scala
Teknisesti samankaltaisia:  SEAT Toledo (Typ NH) Škoda Kamiq Volkswagen Jetta Volkswagen Santana (2012)
Tekniset tiedot
Pohjalevy:  Volkswagen Group A05+
Moottori:  R3 R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 7-vaihteinen kaksoiskytkin
Škoda Rapid on Škoda Auton vuodesta 2012 lähtien valmistama alemman keskiluokan automalli, joka korvasi Octavian tämän noustessa luokkaa ylemmäs. Rapidin lähes identtinen sisarmalli on SEAT Toledo. Mallin seuraajaksi Euroopan markkinoilla esiteltiin vuoden 2018 lopulla Škoda Scala, mutta Rapid jäi vielä joissain maissa myyntiin edullisempana mallina.
Vuoden 2012 Euro NCAP -kolaritestistä Rapid sai tulokseksi täydet viisi tähteä.
Rapid esiteltiin Pariisin autonäyttelyssä syksyllä 2012. Sen muotoilututkielma MissionL oli ollut näytteillä vuotta aikaisemmin Frankfurtissa. Rapid oli ensimmäinen Škoda-malli, jossa näkyi merkin uusi muotoilukieli. Pystyperäinen Rapid Spaceback esiteltiin syksyllä 2013 Frankfurtin autonäyttelyssä, eikä sisarmalli SEAT Toledosta ollut tarjolla vastaavaa korimallia.
Škoda Rapid Spaceback
Keväällä 2017 Rapid sai muun muassa uudelleenmuotoillun etupuskurin sumuvaloineen ja pieniä uudistuksia sisätiloihinsa. Uusi saatavilla oleva varuste oli xenon-valot myös kaukovaloissa, joiden yhteydessä on kaukovaloavustin. Moottoriosastolla kolmesylinterinen 1,0-litrainen (95/110 hv) TSI-bensiinimoottori korvasi aiemman nelisylinterisen 1,2-litraisen.
Facelift-mallin (2017) Škoda Rapid Spaceback.
Joulukuussa 2019 esiteltiin toisen kasvojenkohotuksensa kokenut malli Keulan ilmettä ja sisustusta muokattiin vastaamaan uudempia Škoda-malleja, erityisesti Scalaa. Venäjällä viistoperäistä mallia myydään jatkossa myös Volkswagen Polo -nimellä.
Facelift-mallin (2020) Škoda Rapid.
Aiheesta muualla

Kuvia tai muita tiedostoja aiheesta Škoda Rapid (2012) Wikimedia Commonsissa
Škodan automallit
| --- | --- |
Nykyiset henkilöautomallit:  Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:  100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Optinen asema

CD-asema
Optinen asema tarkoittaa tietokoneeseen kytkettävää lukulaitetta, joka kykenee lukemaan optiseen mediaan tallennettua tietoa. Toiset optiset asemat kykenevät myös tallentamaan ja pyyhkimään tietoa. Optisen aseman toiminta perustuu tiedonlukuun valon avulla. Valona käytetään laservaloa joka voidaan kohdistaa riittävän tarkasti ja riittävän kapealle alueelle.
Magneettisoptinen asema pystyy lukemaan magneettiselle medialle tallennettua tietoa. Tästä on hyötyä, sillä magneettisen aineen valoa polarisoivaa tilaa voidaan muuttaa lukemattomia kertoja, optisen lukumenetelmän antaessa korkean tarkkuuden.
Optiset asematyypit

CD-ROM (Compact Disk Read Only Memory)-asema
CD-ROM-asema kykenee ainoastaan lukemaan levyllä olevaa dataa. Yleisimmin tällaisilla asemilla luetaan CD-ROM levyjä, jotka valmistetaan puristamalla. Esimerkiksi kaupasta ostettavat tietokoneohjelmat ja musiikkilevyt ovat tällaisia levyjä. "Multiread" merkinnällä varustetut CD-ROM-asemat kykenevät lukemaan myös CD-R ja CD-RW-levyjä.
CD-R-asema (Compact Disk Recordable)
Asema toimii samalla tavalla kuin CD-ROM-asema, ja lukee CD-R, sekä CD-RW-levyjä, mutta kykenee myös kirjoittamaan tietoa CD-R levylle.
CD-RW-asema (CD ReWrite)
CD-RW-asema kykenee lukemaan kaikkia aiemmin mainittuja levytyyppejä, sekä pyyhkimään ja uudelleen kirjoittamaan tähän soveltuvaa CD-RW-levyä.
CD-RW/DVD (CD ReWrite/Digital Versatile Disk tai Digital Video Disc)
CD-RW/DVD-, eli Combo-asema kykenee CD-RW-aseman ominaisuuksien lisäksi lukemaan myös DVD-levyjä.
Muita optisia asemia ovat DVD-asemat:
DVD-ROM-asema
DVD-R ja DVD+R
DVD-RW ja DVD+RW
HD-DVD
Blu-ray
CD-asemien nopeudet

CD-asemia on useita eri nopeuksisia. Asemien nopeutta on jatkuvasti kasvatettu tekniikan kehittyessä. Ensimmäisen CD-ROM-aseman tiedonsiirtonopeus oli 150 kilotavua sekunnissa. Kun tästä kehitettiin nopeampi malli, joka siirsi 300 kB/s, alettiin kutsua näitä tuplanopeusasemiksi (2x150 kB/s). Eri nopeuksille käytettiin numeroa, kuvaamaan monikokertainen nopeusero asemalla on alkuperäiseen 150 kB/s siirtävään asemaan.
CD-RW-asemien nopeus ilmoitetaan yleensä muodossa 48X-16X-48X. Ensimmäinen numero tarkoittaa CD-R-kirjoitusnopeutta, toinen CD-RW-kirjoitusnopeutta ja kolmas lukunopeutta. Nopeudet suhteutetaan alkuperäiseen 150 kB/s nopeuteen.
CD-asemien todelliseen nopeuteen vaikuttavat myös CD-aseman liitäntätyyppi ja CD-aseman välimuistin koko. Liitäntätyyppejä ovat rinnakkaisportti, IDE, SATA ja ulkoisien asemien myötä yleistymässä olevat USB ja FireWire, sekä SCSI.
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 377–396.  6. painos. Helsinki Media Erikoislehdet, 2000.  ISBN 951-832-051-9
Hiroshi Hara

Kioton rautatiaseman suuri atriumtila.
Umeda Sky Building Osakassa.
Hiroshi Hara (jap. 原広司, Hara Hiroshi, 1936 Kawasaki, Kanagawan prefektuuri – 3. tammikuuta 2025) oli japanilainen arkkitehti.
Hara valmistui Tokion yliopistosta vuonna 1959 ja toimi myöhemmin professorina samassa yliopistossa ja Tōyō-yliopistossa. Hänen tunnetuimpiin töihinsä kuulunevat Yamato International -yhtiön pääkonttori Tokiossa (valmistunut 1986), Osakan Umeda Sky Building -kaksoistorni näköalatasanteineen (1993), uusi Kioton rautatieasema (1997) ja Sapporo Dome -areena Sapporossa Hokkaidōlla. Hän suunnitteli uransa aikana myös yksityistaloja ja muita julkisia rakennuksia, kuten kouluja, taidemuseoita ja muun muassa Miyagin prefektuurin kirjaston.
Hara tunnetaan myös arkkitehtuuria käsittelevistä kirjoituksistaan. Niihin kuuluvat esimerkiksi Kenchiku ni nani ga kanō ka (1967, ”mikä on mahdollista arkkitehtuurissa?”), Kūkan: kinō kara yōsō e (1987, ”tilat: toiminnoista vaikutelmiin”) ja Shūraku e no tabi (1987, ”matka kyliin”).
Aiheesta muualla

Kuvia tai muita tiedostoja aiheesta Hiroshi Hara Wikimedia Commonsissa
『建築に何が可能か』 原広司 INAX Report. Arkistoitu 6.3.2016. Viitattu 11.2.2012.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Japani 
Tieteilijät:  CiNii 
Taiteenala:  RKD Artists  ULAN 
Henkilöt:  DDB  Structurae 
Muut:  SNAC  IdRef
Asko Autio

| Asko Autio> Henkilötiedot |
| --- | --- |
Syntynyt: 21. huhtikuuta 1953 (ikä 71) Ylivieska
Kansalaisuus:   Suomi
Uran tiedot
Laji:  maastohiihto
Maailmancup
Kaudet:  - 1985
Asko Antero Autio (s. 21. huhtikuuta 1953 Ylivieska) on suomalainen maastohiihtäjä.
Autio voitti Davosin kansainvälisten kilpailujen 15 kilometriä vuonna 1978. Lake Placidin olympialaisissa 1980 hän oli yhdeksäs 50 kilometrin hiihdossa. Autio voitti vuonna 1981 Suomen mestaruuden sekä 30 että 50 kilometrillä. Oslon MM-kilpailuissa 1982 Autio sijoittui 50 kilometrillä viidenneksi ja voitti seuraavana vuonna Holmenkollenin kisojen 50 kilometrin kilpailun sekä sijoittui Salpausselän kisoissa 15 kilometrillä kolmanneksi ja 50 kilometrillä samoin kolmanneksi.
Autio oli yksi ennakkosuosikeista Sarajevon olympialaisissa 1984, mutta hän joutui nilkkakipujen vuoksi palaamaan kisakaupungista Suomeen jo ennen kilpailua. Hän hiihti vuoden 1985 Salpausselän kisoissa 15 kilometrillä kolmanneksi. Hän lopetti uransa keväällä 1985.
Motocrosskuljettaja Matti Autio oli Asko Aution veli.
Nissan Primera

Nissan Primera on Nissanin vuosina 1990–2007 valmistama ylemmän keskiluokan automalli, joka korvasi Nissan Bluebirdin. Autoa myytiin Yhdysvalloissa pienin eroavaisuuksin nimellä Infiniti G20 ensimmäisen ja toisen mallisukupolven aikana. Primeran seuraajaksi tuli Nissan Altima, jota ei kuitenkaan myydä lainkaan Euroopan markkinoilla.
Nissan Primera P12 (2001–2007)

| Nissan Primera P12 |
| --- | --- |

Valmistustiedot
Valmistusmaa:   Iso-Britannia  Japani
Valmistaja:  Nissan
Valmistusvuodet:  2001–2007
Korimalli:  4-ovinen sedan 5-ovinen hatchback 5-ovinen farmari
Luokka:  D-segmentti
Edeltäjä:  Nissan Primera (P11)
Seuraaja:  Nissan Altima
Teknisesti samankaltaisia:  Nissan Almera (N16) Nissan Almera Tino Nissan Serena (C24) Nissan Wingroad (Y11) Nissan X-Trail (T30) Renault Samsung SM3
Tekniset tiedot
Pohjalevy:  Nissan MS
Moottori:  R4
Iskutilavuus:  1,6–2,5 l
Teho:  109–170 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti CVT-automaatti
Vuoden 2001 loppupuolella esiteltiin Primeran kolmas sukupolvi. Auton muotoilu oli aikaisempaa yksilöllisempää ja painoa oli kertynyt jonkin verran edellismallia enemmän. Kojelaudan persoonallinen piirre on keskitetty mittaritaulu. Eurooppaan myytävät autot valmistettiin jälleen Englannissa.
Moottoreina olivat 1,6- (109 hv), 1,8- (116 hv) ja 2,0-litraiset (140 hv) 16-venttiiliset bensiinimoottorit sekä 1,9- (120 hv) ja 2,2-litraiset (138 hv) yhteispaineruiskutteiset dieselmoottorit. Ainoastaan Japanissa oli saatavilla 2,5-litrainen bensiinimoottori. 1,6- ja 1,8-litraisia lukuun ottamatta vaihteisto oli kuusivaihteinen. 1,8-litraisen yhteyteen sai myös neliportaisen perinteisen automaattivaihteiston ja 2,0-litraiseen CVT-automaatin.
Vuoden 2002 Euro NCAP -kolaritestistä Primera sai tulokseksi neljä tähteä viidestä.
Perusmalli Visian varustelu oli kattava luokassaan. Siihen kuului kuusi turvatyynyä, aktiiviset pääntuet, ABS-jarrut hätäjarruassistentilla, lämmitettävät sähköpeilit ja etuistuimet, sähköikkunat edessä, kuljettajan istuimen korkeussäätö, etuistuinten ristiseläntuen säätö, ajotietokone 5,8 tuuman värinäytöllä ja automaatti-ilmastointi.
Teknassa oli kuuden CD:n vaihtajalla varustettu audiojärjestelmä, tuulilasinpyyhinten sadetunnistin, rengaspaineiden valvontajärjestelmä, 17 tuuman kevytmetallivanteet, etusumuvalot sekä sähköikkunat ja lukuvalot takana. Verhoilun väri oli Visian harmaan sijaan musta.
Vuonna 2005 Primera koki pieniä uudistuksia. Ohjaamossa muutoksena oli uudenmallinen ohjauspyörä ja materiaalit olivat aikaisempaa laadukkaampia. Vaikeakäyttöiseksi moitittua informaatiokeskusta uudistettiin selkeämmäksi. ESP oli nyt myös vakiovarusteena perusmallista lähtien, lukuun ottamatta 1,6-litraisia malleja. Uusi varustetaso oli Acenta, jota ei aikaisemmin ollut tuotu Suomeen. Muilla markkinoilla mallia oli saanut alusta alkaen. Acentassa oli Visian lisäksi 16 tuuman kevytmetallivanteet, peruutuskamera, nahkaverhoiltu ohjauspyörä, tuulilasinpyyhinten sadetunnistin, automaattisesti himmenevä taustapeili, etusumuvalot ja vakionopeudensäädin.
Vuoden 2007 erikoismalli XE:ssä oli Acentan varusteiden lisäksi osittain nahkaverhoillut istuimet, sähköikkunat ja lukuvalot takana sekä mattahopean väriset ovenkahvat.
Primeran myynti Suomessa lopetettiin syksyllä 2007. Malli ei saanut Euroopassa itselleen seuraajaa, joten Nissanin mallistosta on siitä lähtien puuttunut vastaavan luokan auto.
Aiheesta muualla

Kuvia tai muita tiedostoja aiheesta Nissan Primera Wikimedia Commonsissa
Nissan Primera Traveller (W10)
Facelift-mallin Nissan Primera P10.
Nissan Primera P11 Traveller
Facelift-mallin Nissan Primera P11.
Nissan Primera P12 Traveller
VGA

VGA (lyhenne sanoista Video Graphics Array) on IBM:n vuonna 1987 IBM PS/2-koneissa esittelemä näytönohjainpiiri, jonka suurin dokumentoitu grafiikkaresoluutio oli 640 × 480 pikseliä. VGA on kehitetty versio aikaisemmista IBM:n piireistä, kuten EGA (Enhanced Graphics Adapter). VGA jäi IBM PC -alustan viimeiseksi yhteiseksi näyttöstandardiksi. Erilaisista muiden valmistajien VGA:ta kehittyneemmistä grafiikkajärjestelmistä käytettiin nimeä SuperVGA.
VGA:n tekniset tiedot

256 kilotavun käyttömuisti (RAM; Random Access Memory)
16 ja 256 värin käyttömoodit
262 144 värin paletti (6 bittiä jokaisella RGB-komponentilla)
valittava joko 25 MHz:n tai 28 MHz:n pääkellotaajuus
enintään 640 vaakasuoraa pistettä (pikseli).
enintään 480 pystysuoraa pistettä
näytön virkistystaajuus enintään 70 Hz
planar-moodi: enintään 16 väriä (4 bitin tasoisena)
pakattu pistemoodi: 256 väriä (Mode 13h)
laitteistopohjaisesti toteutettu pehmeän näytönvierityksen tuki
joitain 'Raster Ops' -tukitoimintoja
Barrelisiirtäjä
näytön jakamisen tuki
käyttäjän määrittelemät fontit
Vakiografiikkamoodit:
640 vaakapistettä × 480 pystypistettä 16-värisenä (4-bittinen värisyvyys)
320 vaakapistettä × 350 pystypistettä 16-värisenä (4-bittinen värisyvyys)
320 vaakapistettä × 200 pystypistettä 16-värisenä (4-bittinen värisyvyys)
320 vaakapistettä × 200 pystypistettä 256-värisenä (Mode 13h), (8-bittinen värisyvyys)
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 411–414.  6. painos. Helsinki Media Erikoislehdet, 2000.  ISBN 951-832-051-9
Esimerkkikuva VGA-tarkkuuksilla. Yllä 640×480 pikseliä 16 värillä, alla 320×200 pikseliä 256 värillä. Värien vähäisyyttä on kierretty ditheröinnillä.
Petja

| Petja |
| --- | --- |
Nimipäivä:   
– suomenkielinen:  29. kesäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Peter, Per
Nimen alkuperä:  Petrus
Infobox OKNimi-testi OK: 
Petja on miehen etunimi. Nimi on alkujaan Pietari-nimen latinalaisesta vastineesta Petrus johdettu itäslaavilainen hellittelymuoto.
Suomessa nimi Petja on vuoden 2019 loppuun mennessä annettu 640 miehelle ja hieman yli 10 naiselle. Petjan nimipäivä on 29. kesäkuuta, Pietarin päivänä. Nimi lisättiin almanakkaan vuonna 2020.
Tunnettuja Petja-nimisiä

Petja Ilieva (s. 1975), suomalainen balettitanssija
Petja Peltomaa (s. 1971), suomalainen käsikirjoittaja
Petja Pendareva (1971–2025), bulgarialainen pikajuoksija
Petja Piiroinen (s. 1991), suomalainen lumilautailija
Petja Turunen, MC Raaka Pee (s. 1980), suomalainen metallimuusikko ja laulaja
Borgia

| Borgia> (Borja) |
| --- | --- |

Maa:  Espanja, Italia, Ranska
Arvonimet:    paavi  kardinaali  Teanon ruhtinas  Carinolan ruhtinas  Tricaricon ruhtinas  Andrian ruhtinas  Venafron ruhtinas  Piombinon ruhtinas  Squillacen ruhtinas  Espanjan grande  Gandían herttua  Sessan herttua  Valentinoisin herttua  Urbinon herttua  Romagnan herttua  Nepin herttua  Camerinon herttua  Palestrinan herttua  Llombain markiisi  Navarresin markiisi  Dyoisin kreivi  Alviton kreivi  Mayalden kreivi
Perustaja:  Domingo de Borja
Perustamisvuosi:  1360 
Kansallisuus:  espanjalainen
Borgia (myös Borja, Borjia ja Borges) on paaveistaan tunnettu espanjalainen aatelissuku, joka on alkujaan lähtöisin Valencian seudulta historiallisesta Aragonian kuningaskunnasta. Nimensä suku sai omistamastaan lahjoitusmaasta Zaragozan Borjassa.
Politiikassa ja kirkollisissa viroissa vaikuttanut suku nousi merkittävään asemaan renessanssin aikaisessa Italiassa 1400- ja 1500-luvuilla. Kolme suvun jäsentä eteni aina paaviksi asti: Alfons de Borja eli Calixtus III (1455–1458), Roderic Llançol i de Borja  eli Aleksanteri VI (1492–1503) ja Giovanni Battista Pamphili eli Innocentius X (1644–1655). Aleksanteri VI:n lienee tunnetuin Borgia-paaveista, jonka elämä on myös innoittanut myöhempää modernia populaarikulttuuria. Lisäksi historiassa muistetaan hyvin hänen lapsensa Juan Borgia, Cesare Borgia, Joffre Borgia ja Lucrezia Borgia. Paavi Aleksanteri VI oli merkittävä renessanssitaiteen mesenaatti. Tuon ajan Borgiat saivat vaikutusvaltaisia vihamiehiä Medicin ja Sforzan kaltaisista italialaisista ylimyssuvuista sekä kirkonpiiristä aina karismaattista munkki Girolamo Savonarolaa myöten. Jo aikalaiset syyttivät Borgioita poikkeuksellisen raskaasta korruptiosta ja riettaista elämäntavoista, kuten myös lukuisista murhista ja muista julmuuksista. Suvun nimestä onkin muodostunut synonyymi yleiselle moraalittomuudelle ja häikäilemättömyydelle.
Monet Borgiat muuttivat Espanjan siirtomaa-aikoina Etelä-Amerikkaan, jossa suku elää vielä tänäkin päivänä. Viimeinen mieslinjassa periytyävä sukuhaara elää Chilessä ja Ecuadorissa. Tunnetuin nykyajan Borgia-suvun edustaja on Ecuadorin entinen presidentti, tohtori Rodrigo Borja Cevallos.
Suvun historiaa

Paavi Aleksanteri VI:n eli Rodrigo Borgian poika Joffre Borgia (1482–1516) avioitui Napolin kuninkaan Alfonso II:n tyttären Sancia (Sancha) Aragonialaisen kanssa saaden läänityksikseen Squillacen ruhtinaskunnan (1494) ja Alviton herttuakunnan (1497).
Joffre menetti Alviton vaimonsa kuoltua vuonna 1506, mutta onnistui pitämään Squillacen hallussaan ja avioitui Maria de Milan kanssa. Heidän poikansa Francesco Borgia peri Squillacen. Francescon jälkeen ruhtinaana seurasi Giovanni ja tämän jälkeen Pietro. Squillacen viimeinen Borgia-hallitsija oli Anna e Donna Antonia Borgia D’Aragona, jonka kuoltua ruhtinaskunta siirtyi Molempain Sisiliain kuningaskunnan Bourboneille. Tämän jälkeen Napolissa tai Espanjassa elävät Borgiat hallitsivat maitaan kuvernööriensä kautta.
Joffren veli Juan Borgia avioitui Ferdinand Katolilaisen tyttären María Henriquez de Lunan kanssa. Juan Borgia peri veljeltään Pedro Luis de Borjalta (ital. Pier Luigi de Borgia) Gandían herttuakunnan vuonna 1491. Hänen poikansa ja järjestyksessään 3. Gandian herttua Juan de Borja y Enríquez de Luna avioitui Ferdinand Katolilaisen aviottoman lapsen, Zaragozan ja Valencian arkkipiispan, Alonso de Aragónin tyttären Juana de Aragónin kanssa.
Juanin ja Juanan poika Francesco Borgia de Candia d'Aragon (1510–1572) on yksi tunnetuimmista Borgia-suvun jäsenistä. Hän sai koulutuksensa Pyhän saksalais-roomalaisen keisarikunnan keisarin Kaarle V:n hovissa ja avioitui 16-vuotiaana portugalilaisen aatelisneidon Eleanor de Castro Melo e Menezesin kanssa Madridissa. Liitosta syntyi kahdeksan lasta. Vuonna 1539 Francescosta tuli vain 29-vuotiaana Katalonian varakuningas ja neljä vuotta myöhemmin hän peri isältään Gandian herttuakunnan. Francescon vaimo kuoli vuonna 1546 ja hän päätti liittyä jesuiittioihin. Vuonna 1550 hän luopui kaikista hallitsija- ja aatelisarvoistaan poikansa Luis de Borja-Aragon y de Castro-Melon hyväksi. Francesco alkoi tavalliseksi jesuiittapapiksi kieltäytyen kardinaalin punaisesta hatusta. Vuonna 1556 Francesco Borgia valittiin koko jesuiittajärjestön johtajaksi. Hän lähetti lähetyssaarnaajia ympäri maailmaa ja perusti Roomaan Gregoriaanisen yliopiston. Vuonna 1624 Francesco julistettiin autuaaksi ja vuonna 1670 pyhimykseksi nimellä Franciscus Borgia.
Francescon pojan Candian 6. herttuan Francisco Tomás de Borja y Centellasin pojasta Gaspar de Borja y Velascosta (1580–1645) tuli Espanjan katolisen kirkon korkein johtaja eli Espanjan primaatti, Sevillan ja Toledon arkkispiispa sekä Napolin varakuningas. Hän myös toimi paavin konsistorin jäsenenä ja Espanjan suurlähettiläänä Roomassa.
Candían herttuoiden jälkeläisten kautta Borgian suku on edelleen elossa. Rodrigo Borgiasta eli paavi Aleksanteri VI:sta suorassa mieslinjassa periytyvät jälkeläiset elävät tällä hetkellä Chilessä ja Ecuadorissa. Nykypäivänä merkittävimpään asemaan edennyt Borgia-suvun jäsen on Ecuadorin entinen sosialistipresidentti (1988-1992) tohtori Rodrigo Borja Cevallos, joka on paavi Aleksanteri VI:n ja tämän rakastajattaren Vanozza dei Cattanein jälkeläinen suoraan alenevassa polvessa.
Suvun tunnettuja jäseniä

Alfonso de Borgia (1378–1458), vuosina 1455–1458 paavi Calixtus III
Rodrigo Borgia (1431–1503), vuosina 1492–1503 paavi Aleksanteri VI
Cesare Borgia (1475–1507), italialainen kardinaali, poliitikko ja kondottieeri, Rodrigo Borgian poika
Lucrezia Borgia (1480–1519), Modenan ja Ferraran herttuatar, Rodrigo Borgian tytär
Rodrigo Borja Cevallos (s. 1935), Ecuadorin presidentti 1988–1992
Suvun tunnettuja jäseniä > Candian herttuat

Pier Luigi de Borgia (Pedro Luis de Borja), 1. herttua
Giovanni Borgia (Juan de Borja), 2. herttua
Juan de Borja y Enríquez de Luna (1495–1543), 3. herttua
Franciscus Borgia (1510–1572), 4. herttua, pappi, jesuiitta ja pyhimys
Carlos de Borja y Aragón, 5. herttua
Francisco Tomás de Borja Aragón y Centelles, 6. herttua
Francisco Carlos de Borja Aragón y Centelles, 7. herttua
Francisco Diego Pascual de Borja Aragón y Centelles, 8. herttua
Francisco Carlos de Borja Aragón y Centelles, 9. herttua
Pascual Francisco de Borja Aragón y Centelles, 10. herttua
Luis Ignacio Francisco Juan de Borja Aragón y Centelles, 11. herttua
María Ana Antonia Luisa de Borja Aragón y Centelles, 12. herttuatar (k. 1748)